98. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ  ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ Αριθ. ΕΔ2α/03/75/Φ.Ν.306 της 5/12 Μαΐου 1987 (ΦΕΚ Β΄ 236) Απαλλαγή από την καταβολή τελών διοδίων επιβατικών αυτοκινήτων των αναπήρων πολέμου. Επεκτείνουμε την απαλλαγή της καταβολής τελών διοδίων που προβλέπεται για ορισμένες κατηγορίες οχημάτων στην παρ. 1 του άρθρ. 15 του Νόμ. 1647/1986 και στα επιβατικά αυτοκίνητα ιδιωτικής χρήσεως που ανήκουν κατά πλήρη κυριότητα σε αναπήρους πολέμου βαρειάς αναπηρίας, εφόσον, μετά από γνωμοδότηση της Ανωτάτης Υγειονομικής Επιτροπής του Στρατού κρίνονται απαραίτητα για τη μετακίνησή τους και χρησιμοποιούνται αποκλειστικά και μόνο από αυτούς. 